
ariing kinukundena ng Parti- 
Me Komunista ng Pilipinas 

ang “State of National Emer- 
gency” ni Gloria Arroyo. Nananawag- 
an ang PKP sa mamamayang Pilipino 
na lumaban at ubos-kayang makiba- 
ka upang ibagsak ang bagong pasis- 
tang diktadura ni Arroyo. 

Matagal nang ginagamit ni Gloria 
Arroyo ang karahasan ng estado la- 
ban sa mga nagpuprotesta sa anti- 
nasyunal, anti-demokratiko at anti- 
mamamayang mga patakaran nito, at 
sa di nito pagiging lehitimo, sa pa- 
tung-patong nitong kasinungalingan 
at sagad-sagarang kabulukan. Ipina- 
lalabas na niya ngayon ang kanyang 
mga pasistang pangil. 

Matagal nang pinaplano ang ba- 
tas militar sa ilalim ng rehimeng Ar- 
royo. Nakapagpatupad na ito ng ma- 
habang listahan ng mga pasistang 
patakaran at hakbangin kabilang ang 
“no permit, no rally,” “calibrated pre- 
emptive response,” Executive Order 
464, ang sistematikong pagpatay sa 
mga aktibista at lider ng kilusang 
protestang anti-Arroyo, ang malawa- 
kang mga operasyon at pang-aabu- 
song militar sa iba't ibang panig ng 
bansa na tumatarget sa mga sibilyan, 
ang paniniktik sa mga lider ng opo- 
sisyon at ng demokratikong kilusang 
masa, at iba pa. 

Malaon na nitong inaasam-asam 
na upisyal na makapagdeklara ng 
isang anyo ng batas militar. Ilang 


ulit nitong tinangka sa mga nagda- 
ang buwan na ipataw ang isang pa- 
sistang diktadura. Gayunman, binigo 
ng maiinit at laganap na protesta 
ang tangka nito noong Oktubre 2005 
na samantalahin ang sumisidhing 
krisis bunsod ng tumataas na presyo 
ng langis para ilusot ang 
pagdedeklara ng State of Emergency 
sa pamamagitan ng Executive Order 
467. 

Katulad ng pagdedeklara ni Mar- 
cos ng batas militar sa pamamagitan 
ng Presidential Proclamation 1081, 
inilabas ni Arroyo ang sarili niyang 
Presidential Proclamation 1017 up- 
ang pag-ibayuhin ang mga mapanu- 
pil at pasistang hakbangin, kabilang 
ang planong pag-aresto sa mga lider 
at aktibista ng mga demokratiko at 
progresibong organisasyon at parti- 
do, at mga upisyal at tauhan ng gu- 
byerno, militar at pulisya na kritikal 
sa rehimeng Arroyo. 

Sa paglalabas ng Proclamation 
1017, inangkin ni Arryo ang mga ka- 
pangyarihan ng batas militar. Mala- 
king kabalintunaan na eksaktong 20 
taon matapos maibagsak ang pasis- 
tang diktadurang Marcos, isang ba- 
gong pasistang diktadura ang itina- 
tag ni Gloria Macapagal-Arroyo. 

Tulad ni Marcos, nauwi na si Ar- 
royo sa tahasang pagsisinungaling 
ukol sa umano'y “taktikal na alyansa 
ng Kaliwa at Kanan (na tumutukoy 
ngayon sa alyansa umano ng PKP- 


BHB sa mga pwersang rebelde sa lo- 
ob ng AFP-PNP)... na sangkot sa 
isang “koordinado at sistematikong 
planong ibagsak ang halal na gu- 
byerno,” ukol sa plano umanong re- 
belyon na tinaguriang “Oplan Hack- 
le” ng mga “ligaw na elemento” sa 
AFP-PNP, na pawang sinusu-porta- 
han at itinutulak “ng ilang elemento 
ng pambansang masmidya.” 

Upang bigyang-matwid ang 
Proclamation 1017, iginiit ng Mala- 
kanyang na balak umano ng ilang yu- 
nit ng militar at pulisya na hayagang 
magdeklara ng pag-aalis ng suporta 
sa rehimeng Arroyo at lumahok sa 
isang nakatakdang martsa at rali. 
Ang pinuno ng 1st Scout Regiment, 
ilang kumander ng Philippine Mari- 
nes, PNP Special Forces at ibang yu- 
nit ng AFP-PNP sa prubinsya ay ina- 
resto o inalis sa kanilang mga pwes- 
to at mahigpit na minamanmanan. 

Ang kagyat na nag-udyok at ti- 
narget ng Proclamation 1017 ay ang 
malalaking martsa at rali na nakatak- 
da sa bisperas ng ika-20 anibersaryo 
ng pag-aalsang bayan sa EDSA at 
rebelyong militar laban sa diktadu- 
rang Marcos. Sa ngalan ng Proclama- 
tion 1017, binawi ng Malakanyang 
ang mga permisong magrali, iniutos 
sa mga pulis ang marahas na pagbu- 
wag ng mga raliyistang nagmamartsa 
sa EDSA at pag-aresto sa mga lider 
nito, at hinadlangan ang mga rali sa 
Ayala Avenue at iba pang bahagi ng 


Metro Manila. Layunin ng Proclamati- 
on 1017 na takutin ang mamamayan 
upang di na sumama sa mga de- 
monstrason sa pangambang ang mga 
iyo'y humantong sa isang pag-aal- 
sang bayan. 

Layunin din ng Proclamation 
1017 ang buwagin ang malawak na 
nagkakaisang prenteng anti-Arroyo 
sa pamamagitan ng tahasang kara- 
hasan. Humantong na ito sa pag- 
aresto ng pinakaaktibong mga kritiko 
ng rehimeng Arroyo. Kahapo'y inares- 
to si Congressman (Crispin Beltran ng 
Anakpawis sa batayan umano ng 
isang mandamyento de aresto noon 
pang 1985. Tinangka rin ngunit nabi- 
go ang mga operatibang militar at 
pulis na dakpin sina Congressman Sa- 
tur Ocampo at Teodoro Casiño ng Ba- 
yan Muna at Congresswoman Lisa 
Maza ng Gabriela Women's Party. Isa 
pang kritiko ni Arroyo, ang dating 
hepe ng konstabularya na si Gen. Ra- 
mon Montafio, ay inaresto rin kasama 
ni dating heneral Rex Piad. Balak 
ding arestuhin si dating senador at 
lider ng Reform the Armed Forces 
Movement (RAM) na si Col. Gringo 
Honasan at ilan pang dating upisyal 
ng militar at pulisya. Di kukulangin 
sa 100 na ang inaresto mula noong 
Byernes. May listahan ng di kukula- 
ngin sa 200 militar, pulis at sibilyang 
“destabilizer” na balak arestuhin ng 
rehimeng Arroyo. 

Nagpapataw ng paunang restrik- 
syon at nagbabantang supilin ang 
masmidya ng Proclamation 1017. 
Madaling araw ng Pebrero 25, nireyd 
ng mga operatibang pulis nang wa- 
lang mandamyento ang upisina at 
imprenta ng Daily Tribune upang 
maghanap umano ng mga dokumen- 
to at ilang materyales. 

Idineklara na ng Philippine Nati- 
onal Police na kokontrolin nito ang 
operasyon ng Daily Tribune. Sa paki- 
kipagpulong nito sa mga kinatawan 
ng masmidya, nagbanta rin ang Nati- 
onal Telecommunications Commissi- 
on na nasa katayuan itong kontrolin 
ang mga kumpanyang pambrodkas 

na hindi susunod sa bagong mahi- 
higpit na patakaran sa pag-uulat na 
itinakda ng rehimeng Arroyo. Upang 
tiyaking lahat ay susunod, inianun- 
syo ng pulisya na nagbuo na ito ng 
isang grupong magmamanman sa 
midya. 

Mabibigo ang lahat ng hakba- 
nging ito na supilin ang mga kalaya- 
ang sibil at mga protestang bayan at 
durugin ang kilusan para sa pagpa- 
patalsik sa rehimeng Arroyo. Sa mis- 
mong araw na inilabas ni Arroyo ang 
Proclamation 1017, ilampung libong 
mamamayan ang nanindigan laban 
sa patakarang nagbabawal sa lahat 
ng rali at lumahok sa mga de- 
monstrasyong masa sa Ayala Avenue 
sa Makati. Pinatigting ng Proclamati- 
on 1017 ni Gloria Arroyo ang pana- 
wagan ng mamamayang Pilipino na 
ibagsak ang kanyang diktadura. 

Katulad ng pagkabigo ng dikta- 
durang Marcos na supilin ang mga 
protesta at ang pagbagsak nito ka- 
launan, mabibigo ang diktadurang 
Arroyo na pigilan ang sumusulong na 
protesta at paglaban ng masa sa bu- 
ong bansa. Nagtagumpay lamang si 
Arroyo na patibayin ang determina- 
syon ng mamamayan na ibayo pang 
palakasin ang mga protestang masa 
tungo sa isa muling pag-aalsang ba- 
yan. Lalo lamang niyang pinaiigting 
ang ligalig sa loob ng militar at puli- 
sya at pinalalawak ang hanay ng mga 
determinadong magdeklara ng pag- 
aalis ng suporta sa rehimeng Arroyo. 
Hindi mapaluluhod ang mamama- 
yang Pilipino. Determinado silang 
ipagpatuloy ang paglaban sa pasis- 
mo ng rehimeng Arroyo. Iginigiit ni- 
la ang pagwawakas sa rehimeng Ar- 
royo at ang pagtatayo ng isang gu- 
byernong tunay na magsusulong ng 
pambansang kalayaan at demokra- 
sya. 

Labis na kinamumuhian ng ma- 
mamayang Pilipino at maging ng ma- 
yorya ng mga upisyal at tauhan ng 
sarili nitong armadong pwersa at pu- 
lisya ang di lehitimo, papet, korap, 
bulok at ngayo'y tahasang pasistang 


rehimeng Arroyo. Sa pagtatatag nito 
ng isang diktadura, lalo pang nahihi- 
walay ang rehimeng Arroyo. 
Nananawagan ang Partido sa la- 
hat ng mga rebolusyonaryong pwersa 
na ubos-kayang labanan ang bagong 
pasistang diktadura at mag-ambag 
sa pagbabagsak nito. Habang patu- 
loy ang mahigpit na pagtalima ng 
Bagong Hukbong Bayan (BHB) sa pa- 
takarang nagbabawal sa paglahok ni- 
to sa mga demonstrasyon at protesta 
sa Metro Manila at iba pang syudad, 
ang mga yunit nito'y dapat maglun- 
sad ng mga maipagtatagumpay na 
taktikal na opensiba laban sa mga 
pasistang yunit ng reaksyunaryong 
armadong hukbo na pinakatapat kay 
Arroyo. Saan man may oportunidad, 
dapat din itong makipagkoordina sa 
mga yunit ng AFP at PNP na anti-Ar- 
royo at mapagkaibigan. 
Nananawagan ang Partido at ang 
rebolusyonaryong kilusan sa lahat ng 
mga demokratikong pwersa at sa ma- 
lawak na masa ng sambayanan na 
palakasin ang anti-pasistang aspeto 
ng kanilang paglaban sa rehimeng 
Arroyo. Hinihikayat ng PKP ang mga 
tauhan ng militar at pulisya na hu- 
wag sundin ang mga pasistang kau- 
tusan ng kanilang mga heneral na 
supilin ang mga kalayaang sibil ng 
mamamayan. Ang mga anti-Arroyo at 
iba pang positibong pwersa sa loob 
ng militar at pulis na handang tuma- 
likod sa rehimeng Arroyo ay hinihika- 
yat ding lumahok at sumuporta sa 
mga demokratikong pwersa na pus- 
pusang naghahanda para sa pani- 
bagong pag-aalsang bayan. Sa harap 
ng tahasang pasismo, lalo pang 
umiigting ang paglaban ng mga re- 
bolusyonaryong pwersa, mga ele- 
mentong anti-Arroyo sa loob ng mili- 
tar at pulisya at ng buong sambaya- 
nang Pilipino laban sa gumegewang- 
gewang ngunit kapit-tukong rehi- 
meng Arroyo. Ang mga rebolusyona- 
ryong pwersa at mamamayang Pilipi- 
no ay determinado at nagkakaisa sa 
pakikibaka upang pabagsakin ang 
pasistang diktadura ni Gloria Arroyo. 


ANG BAYAN Pebrero 26, 2006 


Ang Proclamation 1017 ay desperado 
at pasistang hakbang na nag-uudyok 
sa mamamayan na paigtingin ang kilusan 
para patalsikin si Arroyo 


Jose Ma. Sison, Senior Political Consultant, National Democratic Front Negotiating Panel 


Proclamation 1017 para saba- 

yang ideklara ang isang state of 
emergency at gamitin ang awtori- 
dad ng commander-in-chief na ta- 
wagin ang mga tropa para supilin 
ang isang rebelyon. Sa pamamagi- 
tan ng proklamasyong ito, inang- 
kin niya ang kapangyarihang ipag- 
bawal ang mapayapang mga pagti- 
tipon, bawiin ang mga permit sa 
pagrarali na iginawad na ng mga 
meyor bilang bahagi ng kanilang 
tungkulin, iutos ang pag-aaresto 
nang walang mandamyento, sus- 
pindihin ang pribilehiyo ng writ of 
habeas corpus at iba pa. 

Ang tunay na malademonyong 
layunin ni Arroyo sa pagpapalabas 
ng proklamasyon ay supilin ang 
mga pagtitipon ng mamamayan 
kaugnay ng pambansang pagdiri- 
wang ng anibersaryo ng mga 
pangyayari noong Pebrero 22-25 
1986 na nagresulta sa pagbabag- 
sak kay Marcos. Takot na takot siya 
na ang mga aksyong masa ng ma- 
mamayang kritikal sa kanyang bu- 
lok at kinamumuhiang rehimen ay 
makahihikayat sa sarili niyang mga 
pwersa sa militar at pulisya na 
alisan siya ng suporta. 

Nagsagawa na nga siya ng 
umano'y mga aksyong panansala 
nang iutos niya ang pag-aresto sa 
mga upisyal ng militar at pulisya 
na pinagsususpetsahang tumututol 
sa kanyang rehimen, bawiin ang 
mga permit sa pagrarali sa buong 
bansa at iutos ang marahas na 


Tres: ni Gloria M. Arroyo ang 

pagbubuwag sa mamamayang ma- 
payapang nakatipon. Ipinakikita 
ng proklamasyon at ng mga kagyat 
na ibinunga nito na tinatakot ni 
Arroyo ang mamamayan at pati na 
ang sarili niyang mga upisyal sa 
militar at pulisya na pinaghihina- 
laan niyang nasa panig ng mama- 
mayan. 

Ang Proclamation 1017 ay des- 
perado at pasistang hakbang ng 
isang labis na nahihiwalay na 
mang-aagaw ng awtoridad at ng 
kanyang maliit na pangkatin. Pina- 
tutunayan nito na gagawin ni Ar- 
royo ang lahat, kabilang na ang 
madugong pagsupil sa mamamayan 
at kanyang mga kalaban. Simula 
ito ng mas masasahol pang pasis- 
tang hakbang sa hinaharap kung 
hindi maagap na kikilos ang mala- 
wak na nagkakaisang prente ng 
mga patriyotiko, progresibo at iba 
pang pwersang anti-Arroyo para 
pigilin siya. 

Para patalsikin ang rehimeng 
Arroyo, sapat na para sa ligal na 
patriyotiko, progresibo at iba pang 
mga pwersang anti-Arroyo at mga 
alyado nila sa mga aktibo at retira- 
dong pwersang militar at pulisya 
na gawin ang lahat ng kanilang 
makakaya para mobilisahin ang ka- 
ni-kanilang mga nasasaklawan at 
kabigin ang malawak na masa ng 
mamamayan sa mga gahiganteng 
aksyong masa sa paligid ng pala- 
syo ng presidente at mga susing 
lugar sa pambansang kabisera at 
mga prubinsya. Kinamumuhian ng 


mamamayan ang rehimeng Arroyo 
dahil sa pagpapakatuta nito sa 
mga dayuhang interes, pandaraya 
sa eleksyon, korapsyon, kalupitan 
at pagiging sinungaling. 

Ayon sa mga ulat na natanggap 
ng Negotiating Panel ng National 
Democratic Front of the Philip- 
pines (NDFP), determinado ang Ba- 
gong Hukbong Bayan (BHB) na pi- 
namumunuan ng Partido Komunis- 
ta ng Pilipinas (PKP) na ipagpatu- 
loy ang pagpapaigting sa rebolu- 
syonaryong armadong pakikibaka 
sa pamamagitan ng pagkokonsen- 
tra ng atake sa mga yunit militar, 
pulisya at paramilitar na itinutu- 
ring na tapat sa rehimeng Arroyo 
dahil sa hindi nila pagpapakita na 
sila ay kontra kay Arroyo sa pama- 
magitan ng pagwawagayway ng 
pulang bandila o ng bandila ng Pi- 
lipinas na nakataas ang pulang ba- 
hagi at pagpapahintulot sa mga 
tropa na magsuot ng pulang arm- 
band. 

Ayon pa rin sa parehong mga 
ulat, ninanais ng PKP, BHB at NDFP 
na mapalitan ang rehimeng Arroyo 
ng isang rebolusyonaryong konse- 
hong transisyunal (na kinabibila- 
ngan kalakhan ng mga patriyotiko 
at progresibo) na may programang 
itaguyod ang pambansang sobera- 
nya at kasarinlan, ipatupad ang tu- 
nay na reporma sa lupa at pamban- 
sang industriyalisasyon, itaguyod 
ang isang patriyotiko, demokratiko 
at syentipikong kultura, ipatupad 
ang isang independyenteng pata- 

karang panlabas para sa kapayapa- 
an at kaunlaran, at piliin ang paki- 
kipagtigil-putukan at pakikipag- 
alyansa sa mga rebolusyonaryong 
pwersa laban sa mga dayuhan at 
lokal na mapang-api at mapagsa- 
mantala. 

Lumalabas sa ulat na lumalakas 
ang komun na kagustuhan sa ha- 
nay ng mga partidong oposisyunis- 


ta, ligal na pwersa ng pambansa- 
demokratikong kilusan, retirado at 
aktibong anti-Arroyong upisyal ng 
militar at pulisya sa malawak na 
nagkakaisang prente na buuin ang 
isang konsehong transisyunal na 
maaaring makipagnegosasyon sa 
NDFP para makamit ang makataru- 
ngan at pangmatagalang kapaya- 
paan sa pamamagitan ng pagharap 


sa mga ugat ng gera sibil. Kung 
hindi ay hindi rin mababago ang 
pinamumunuan ng US na naghaha- 
ring sistema ng malalaking kom- 
prador, panginoong maylupa at bu- 
lok na mga upisyal ng gubyerno at 
hindi maitatatag ang isang bagong 
Pilipinas na tunay na independyen- 
te, demokratiko, may katarungang 
panlipunan, maunlad at mapayapa. 

